b'\n_START_ARTICLE_\nHypericum\n_START_SECTION_\nDescrierea\n_START_PARAGRAPH_\nSunt ierburi sau tufe cu frunze opuse simple, sesile sau subsesile, cu punctua\xc8\x9biuni transparente (= pungi secretoare) sau negru p\xc4\x83tate. Flori cu corola de obicei galben\xc4\x83, dialipetal\xc4\x83, pentamer\xc4\x83, \xc3\xaen inflorescen\xc8\x9be terminale cimoase. Sepale 5. Petale 5, de obicei contorte sau convolute \xc3\xaen mugure. Stamine numeroase, poliadelfe, de obicei mai mult sau mai pu\xc8\x9bin reunite \xc3\xaen 3-5 grupe (fascicule), c\xc3\xa2teodat\xc4\x83 cu glande hipoginice intercalate. Gineceu superior 3-5 carpelar, 1-5 locular; ovule multe. Stile 3-6. Fruct capsule multisperme cu 1-5 loje. Semin\xc8\x9be f\xc4\x83r\xc4\x83 endosperm.'